Anniņmuižas iela

Anniņmuižas iela ir iela Rīgā, Pārdaugavā, Zemgales priekšpilsētā, Zolitūdē. Kopējais ielas garums ir 977 metri un tā sastāv no 2—4 braukšanas joslām (daļā ielas brauktuves ir atdalītas). Anniņmuižas iela sākas krustojumā ar Rostokas ielu un beidzas krustojumā ar Apuzes ielu.

Iela ir nosaukta Anniņmuižas, kas atrodas netālu — aiz dzelzceļa līnijas Rīga—Jūrmala, Imantā (Jūrmalas gatvē 74/76) vārdā.

 Ielas raksturojums 
Anniņmuižas iela sākas krustojumā ar Rostokas ielu un šķērso Zolitūdes daudzdzīvokļu dzīvojamo namu mikrorajonu ziemeļrietumu virzienā. Posmā starp Rostokas ielu un Gramzdas ielu Anniņmuižas ielā braukšanas joslas ir atdalītas ar zālāju (ielas galā pie Rostokas ielas atstatums starp joslām pārsniedz 100 m). Starp Gramzdas ielu un Apuzes ielu iela sašaurinās, šeit ir 2 braukšanas joslas, kas nav nodalītas. Pie krustojuma ar Priedaines ielu atrodas tirdzniecības centrs. Anniņmuižas ielas apbūvē dominē daudzstāvu dzīvojamie nami.

Anniņmuižas iela ved gar adresi Priedaines ielā 20, kur 2013. gada 21. novembrī notika lielveikala "Maxima" sagrūšana, kurā gāja bojā 54 cilvēki.

 Ielu savienojumi 
Anniņmuižas iela ir savienota ar šādām ielām:
 Rostokas iela (T veida krustojums)
 Paula Lejiņa iela (T veida krustojums, savienota caur dzīvojamo ēku pagalmiem)
 Ruses iela (T veida krustojums, savienota caur dzīvojamo ēku pagalmiem)
 Imantas 13. līnija (T veida krustojums, savienota caur dzīvojamo ēku pagalmiem)
 Gramzdas iela (T veida krustojums)
 Aleksandra Bieziņa iela (T veida krustojums, savienota caur dzīvojamo ēku pagalmiem)
 Priedaines iela
 Apuzes iela (T veida krustojums)

 Sabiedriskais transports 
Pa Anniņmuižas ielu kursē 4z., 8., 44., 46. un 53. maršruta autobusi.

 Skatīt arī 
 Zolitūde
 Anniņmuižas bulvāris

 Atsauces 

Kategorija:Ielas Zolitūdē
Kategorija:Zemgales priekšpilsēta